കരുത്താകും സനീഷിന്റെ ഓര്മ ശ്രീകണ്ഠപുരം: സങ്കടത്തിരമാല മനസില് ആഞ്ഞടിക്കുമ്ബോഴും മകന്റെ ഓര്മയ്ക്കായി നാടിന്റെ രക്ഷയ്ക്ക് കരുത്താകുകയാണ് ടി.ടി. ജോസഫ്. ടൗട്ടെ ചുഴലിക്കാറ്റിനെത്തുടര്ന്ന് ബാര്ജ് കടലില് മുങ്ങി മരിച്ച ഏരുവേശി വലിയപറമ്ബ് സ്വദേശി സനീഷ് ജോസഫിന് ഒഎന്ജിസി പ്രഖ്യാപിച്ച നഷ്ട പരിഹാര തുകയില്നിന്ന് ഒരു ലക്ഷം രൂപ മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്കിയാണ് മകന്റെ ഓര്മകള്ക്ക് പിതാവ് ടി.ടി. ജോസഫ് പുതുജന്മമേകിയത്. വലിയപറമ്ബിലെ വീട്ടില് നടന്ന ചടങ്ങില് ടി.ടി. ജോസഫ് തുക സിപിഎം ജില്ലാ സെക്രട്ടേറിയറ്റംഗം പി.വി. ഗോപിനാഥിന് കൈമാറി. ഏരിയ കമ്മിറ്റിയംഗങ്ങളായ എം.സി. ഹരിദാസന്, കെ.പി. ദിലീപ് എന്നിവര് പങ്കെടുത്തു.